RAWIRI WAITITI (Co-Leader—Te Paati Māori): Oh, what lovely people. Kia ora tātou. Kia ora tātou i tēnei rā. Tēnā tātou kua whakawhāiti nei i runga i te āhuatanga o tēnei o ngā pire. Kua rongo atu awahau i ngā kōrero o ngā taha e rua, ā, kua rongo atu anō hoki i te nati o te kakī o tērā o ō koutou tāngata i a au mō te kore e haramai i te wā tika. Engari rā, kei te tino tautoko mātou i tēnei. Engari he mea iti noa tēnei i runga i te huarahi tika mō te whakatōpū nei me te whakanui i ngā whenua Māori. Koinei hoki te hiahia a Te Ururoa Flavell i roto i ōna rā. Ko tōna hiahia mō Te Ture Whenua Māori, ko Reipa e aukatingia i a ia i tōna mahi engari kei te mihi atu rā mō te iti nei o tēnei o ngā pire kia whakatikatikahia i ngā reiti e ngaua kinotia i wā tātou whenua Māori i roto i ngā tau maha ki muri nei. Koinā hoki te take kei te tū au.